સુત્રો દ્વારા જાણવા મળ્યા મુજબ બોરસદના ધારાસભ્ય અને અમૂલના વાઈસ ચેરમેન રાજેન્દ્રસિંહ પરમાર પણ શંકરસિંહ વાઘેલા જૂથના ગણાય છે અને તેઓ પણ શંકરસિંહ વાઘેલાની સાથે જઈ કોંગ્રેસમાંથી રાજીનામું આપી ભાજપમાં જોડાય તેવી અટકળો વહેતી થઈ હતી પરંતુ રાજેન્દ્રસિંહ પરમાર હાલમા કોંગ્રેસની સાથે જ રહ્યા છે અને તેઓ અન્ય ધારાસભ્યોની સાથે બેંગ્લુરૂમાં છે ત્યારે કોંગ્રેસ દ્વારા રાજેન્દ્રસિંહ પરમાર સાથે અમૂલના ચેરમેન બનાવવાની શરત થઈ હોવાનું ચર્ચાઈ રહ્યું છે જેથી રામસિંહ પરમારને ઉથલાવ્યા બાદ કોંગ્રેસ દ્વારા રાજેન્દ્રસિંહ પરમારને અમૂલ ડેરીના ચેરમેન બનાવવાનો તખ્તો ઘડાઈ રહ્યો હોવાનું જાણવા મળ્યું છે અને આ સમગ્ર ઓપરેશનની જવાબદારી અમીત ચાવડાને સોંપવામા આવી હોવાનંુ પણ આધારભુત સુત્રો દ્વારા જાણવા મળ્યું છે જેને લઈને દૂધ ઉત્પાદકોમાં ઉત્તેજના પ્રસરી ગઈ છે અને ચેરમેન રામસિંહ પરમાર સાથે અવિશ્વાસની દરખાસ્ત આવશે કે કેમ કોંગ્રેસ રામસિંહ પરમારને ચેરમેન પદેથી ઉથલાવવામાં સફળ થશે કે કેમ?